gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5266, del 25-05-2006 (2006/5223)

Informació pública de la sol·licitud de declaració d'interés comunitari relativa a la instal·lació d'un parc solar fotovoltaic, al polígon 6, de Villar del Arzobispo, expedient 212/2006.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5266

Data del DOGV
:   25-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5223


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud de declaració d'interés comunitari relativa a la instal·lació d'un parc solar fotovoltaic, al polígon 6, de Villar del Arzobispo, expedient 212/2006. [2006/M5223]  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre Sòl No Urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'un parc solar fotovoltaic, al polígon 6, del terme municipal de Villar del Arzobispo, promoguda per Husesolar, SL, expedient 212/2006.  
Fet que publiquem per al general coneixement i a l'efecte d'informació pública durant el termini de 20 dies hàbils, a partir del dia següent a la data de la present publicació, als locals de la Comissió Territorial d'Urbanisme de València, situats a l'Edifici Prop de l'avinguda de Gregori Gea, 27, de València.  
València, 23 de març de 2006.. El director territorial: Manuel I. Prieto Honorato.
Diari Oficial de la Generalitat Valenciana


Sumari del DOGV 5270, del 31-05-2006 (2006/5334)

Informació pública del projecte d'urbanització per a desenvolupament urbanístic del sector SUR-20.
--------------------------------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5334


Organisme emissor
:   Ajuntament d'Onda

Tipus de document
:   Anunci

Informació pública del projecte d'urbanització per a desenvolupament urbanístic del sector SUR-20. [2006/M5334]  
En virtut del que establixen els articles 152 i següents de la Llei 16/2005, de 30 de desembre, de la Generalitat, Urbanística Valenciana (LUV), s'ha disposat sotmetre a exposició pública, per període d'un mes, el projecte d'urbanització per al desenvolupament urbanístic del sector SUR-20, promogut per la mercantil Onda Urbana, SL, en la seua qualitat d'urbanitzador i datat al desembre de 2005, als efectes de presentació pels interessats d'al·legacions o observacions per escrit amb caràcter previ a la seua aprovació definitiva.   
Entre els serveis del referit projecte d'urbanització s'inclou la xarxa de sanejament i drenatge, la xarxa de distribució d'aigua potable, la xarxa de reg i d'hidrants contra incendis, la xarxa de distribució d'energia, l'enllumenat públic i la telefonia, els treballs de reposició de serveis afectats, de pavimentació, jardineria, restauració paisatgística i senyalització, així com la construcció d'un depòsit regulador i d'una estació depuradora conjunta per a les actuacions de SUR-13 i SUR-20, ascendint el pressupost base de licitació a 83.962.634,33 euros (IVA inclòs).   
El termini d'un mes a efectes de presentar al·legacions o observacions començarà a transcórrer des de l'última data de publicació de l'anunci d'exposició pública en els diaris o butlletins corresponents (Butlletí Oficial de la Província de Castelló, Diari Oficial de la Generalitat i Levante de Castelló), o des de la data de recepció del present avís en el cas que ja s'haguera publicat l'anunci en els dits mitjans.   
Resolts els tràmits d'informació pública i al·legacions, la Junta de Govern Local procedirà a la seua aprovació definitiva, quant a òrgan competent de conformitat amb el Decret de l'Alcaldia número 2.163/2004, de 27 de desembre, de delegació de competències, pel qual es delega en tal òrgan l'aprovació dels projectes d'urbanització.   
Així mateix, s'informa que l'eficàcia del present projecte d'urbanització, una vegada aprovat, quedarà demorada fins a l'aprovació per la Conselleria de Territori i Habitatge del pla parcial reclassificatori del sector, la qual cosa possibilitarà l'aprovació i adjudicació definitiva del programa d'actuació integrada del sector.   
La vista de l'expedient podrà efectuar-se en la tercera planta de l'Ajuntament (Secció d'Ordenació del Territori), carrer de Balmes, número 2, en horari d'oficines, d'11.30 a 14.00 hores.   
Onda, 21 d'abril de 2006.. El tinent alcalde delegat de l'Àrea d'Ordenació del Territori: Joaquín Nebot Monzonís.
Diari Oficial de la Generalitat Valenciana


Sumari del DOGV 5394, del 23-11-2006 (2006/13293)

RESOLUCIÓ de 21 de novembre de 2006, de la Universitat d'Alacant, per la qual es publica la relació definitiva d'aspirants admesos i exclosos en el concurs d'accés a una plaça dels cossos docents universitaris convocat per resolució de 18 de setembre de 2006 (BOE de 2 d'octubre de 2006) i la data prevista per a l'acte de presentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13521


Organisme emissor
:   Universitat d'Alacant

Tipus de document
:   Resolució

RESOLUCIÓ de 21 de novembre de 2006, de la Universitat d'Alacant, per la qual es publica la relació definitiva d'aspirants admesos i exclosos en el concurs d'accés a una plaça dels cossos docents universitaris convocat per resolució de 18 de setembre de 2006 (BOE de 2 d'octubre de 2006) i la data prevista per a l'acte de presentació. [2006/13189]  
De conformitat amb la base 4 del concurs d'accés a una plaça dels cossos docents universitaris convocat per resolució de 18 de Setembre de 2006 (BOE de 2 d'octubre de 2006), este Rectorat ha resolt publicar la relació definitiva d'admesos i exclosos a la plaça de Professor Titular d'Universitat núm. DF02573, de l'àrea de coneixement de Física Aplicada, així com el lloc, data i hora de celebració de l'acte de presentació referit en la base 6.  
Relació definitiva admesos/exclosos  
Núm. plaça: DF02573  
Cos: Professor Titular d'Universitat  
Àrea de coneixement: Física aplicada  
DNI Cognoms Nom Admesos  
66883369 Neipp López Cristian A  
37743926 Rosa Herranz Julio Luis A  
Exclosos: ningú   
Acte de presentació  
Lloc: Sala de Reunions del Departament de Física, Enginyeria de Sistemes i Teoria del Senyal   
Data: 11 de desembre de 2006  
Hora: 12:00 hores  
Adreça: Edifici Politècnica III. Universitat d'Alacant  
Contra esta resolució, que esgota la via administrativa, pot l'interessat interposar recurs de reposició en el termini d'un mes o, directament, recurs contenciós administratiu en el termini de dos mesos a comptar des de l'endemà al de la publicació de la present, conforme a l'art. 46 de la Llei 29/1998 de 13 de juliol, reguladora de la Jurisdicció contenciós administratiu.   
Alacant, 21 de novembre de 2006.. El rector (p.d. Resolució Rectoral 25.01.2005), el vicerector d'Ordenació Acadèmica i Professorat: Antonio Marcilla Gomis.
Diari Oficial de la Generalitat Valenciana


Sumari del DOGV 5346, del 14-09-2006 (2006/9930)

Informació pública del projecte de modificació puntual del Pla General d'Ordenació Urbana d'Alfafar, sobre afecció demanial del sòl i volada, amb exclusió del subsòl en l'equipament públic situat al carrer La Tauleta i plaça Corts Valencianes, en virtut de l'article 60.3 i a través del procediment previst en l'article 83, ambdós de la LUV 16/2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5346

Data del DOGV
:   14-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9930


Organisme emissor
:   Ajuntament d'Alfafar

Tipus de document
:   Anunci

Informació pública del projecte de modificació puntual del Pla General d'Ordenació Urbana d'Alfafar, sobre afecció demanial del sòl i volada, amb exclusió del subsòl en l'equipament públic situat al carrer La Tauleta i plaça Corts Valencianes, en virtut de l'article 60.3 i a través del procediment previst en l'article 83, ambdós de la LUV 16/2005. [2006/S9930]  
 L'Ajuntament Ple en sessió celebrada el dia 27 de juliol de 2006, va adoptar l'acord de sotmetiment a informació pública per un període mínim d'un mes, mitjançant inserció d'edictes en el Diari Oficial de la Generalitat, així com en un diari no oficial d'àmplia difusió a la localitat, del projecte de modificació puntual del Pla General d'Ordenació Urbana, d'Alfafar, en ordre a efectuar l'afecció demanial del sòl i volada, amb exclusió del subsòl, que tindrà la consideració de bé patrimonial, i que podrà ser alienat per a l'ús d'aparcament soterrani de destí privat amb un percentatge de reserva per a destí públic, si s'escau i referit als àmbits dotacionals següents: 1º. Equipament públic situat al carrer La Tauleta, segons el Pla General d'Ordenació Urbana i 2º. Plaça Corts Valencianes.  
Tot això a la vista de l'article 60.3 LUV 16/2005 i l'article 125.3 concordant del Reglament d'Ordenació i Gestió Territorial i Urbanística [ROGU]; aprovat per Decret 67/2006, així com a nivell procedimental els articles 83 i següents de la LUV 16/2005 i articles 214 a 219 de l'esmentat ROGU.   
La qual cosa es fa pública mitjançant l'esmentada inserció en el Diari Oficial de la Generalitat, i s'iniciarà el període d'informació pública d'un mes, el projecte de modificació diligenciat del pla es troba depositat, per a consulta pública, en este ajuntament.  
Alfafar, 28 de juliol de 2006.. L'alcalde: Emilio Muñoz García.
Diari Oficial de la Generalitat Valenciana


Sumari del DOGV 5372, del 23-10-2006 (2006/11279)

Nomenament de Laura Fabra Perales com a agent de la policia local amb caràcter interí.
--------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/11380


Organisme emissor
:   Ajuntament de Benigànim

Tipus de document
:   Anunci

Nomenament de Laura Fabra Perales com a agent de la policia local amb caràcter interí. [2006/M11116]  
En compliment del que disposa l'article 10 del Decret 33/1999, de 9 de març, del Govern Valencià, es fa públic el nomenament de l'agent de la policia local amb caràcer interí, que s'ha efectuat per Resolució de l'Alcaldia de data 6 de setembre de 2006, a proposta del corresponent tribunal qualificador.  
Agent de la policia local amb caràcter interí, pertanyent a l'escala d'administració especial, subescala policia local i categoria agent, corresponent al grup C:   
- Laura Fabra Perales, amb DNI 97060622-S.  
El que notifique a vosté, significant-li que contra l'acte anteriorment expressat, que posa fi a la via administrativa, pot interposar els següents recursos:  
- Potestativament: recurs de reposició en el termini d'un mes, conforme a allò que s'ha disposat en l'article 117 de la Llei 30/1992, de 26 de novembre, Reguladora de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del dia següent al del rebut de la notificació de la resolució expressa o desestimació presumpta del recurs de reposició interposat conforme a allò que s'ha disposat en l'article 116 del mateix text legal i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
També podrà utilitzar, no obstant això, altres recursos, si ho estima oportú.  
Benigánim, 22 de setembre de 2006.. L'alcalde: José Ramón Vayà Vicent.  
Ayuntamiento de Orihuela
Diari Oficial de la Generalitat Valenciana


Sumari del DOGV 5292, del 30-06-2006 (2006/7127)

Notificació a Hermandad Provincial de Antiguos Caballeros Legionarios.
----------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7127


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Hermandad Provincial de Antiguos Caballeros Legionarios. [2006/7127]  
S'ignora el lloc de notificació de l'entitat Hermandad Provincial de Antiguos Caballeros Legionarios, l'últim domicili conegut del qual era c/Cartagena, 11, d'Alacant, i en virtut del que disposa l'article 59.4 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se li notifica la provisió dictada per esta Secretaria Territorial en data 24 de gener de 2006, el text íntegre de la qual és el següent:  
«Amb data 31/10/2003, s'ha rebut informe de la Unitat de la Policia Autonòmica, en què es fa constar que l'establiment denominat Bar Hermandad Provincial de Antiguos Caballeros Legionarios, situat al c/Francisco Escolano, 8, inscrit en data 27/12/1990 en el Registre d'Establiments Autoritzats per a la instal.lació de màquines recreatives i d'atzar, amb el núm. G688785304, .... este local en l'actual no existix, al seu lloc, hi ha un magatzem de productes de drogueria.  
S'acorda:  
La iniciació d'expedient de cancel.lació de la inscripció núm. W433340038, el titular de la qual és Hermandad Provincial de Antiguos Caballeros Legionarios, amb CIF F48887026, per la falta de manteniment dels pressupostos que li van servir de base, causa recollida en l'últim paràgraf de l'article 35.1 del Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV 15/10/98), en la redacció que en fa el Decret 192/2001, de 18 de desembre (DOGV 21/12/01).  
Que es notifique a l'interessat, a fi que puga al.legar i presentar els documents que estime oportuns al seu dret, en virtut del que disposa l'article 79 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener..  
I perquè servisca de notificació a l'entitat consignada abans, s'expedix el present edicte.  
Alacant, 29 de maig de 2006.. La secretària territorial: Julia Méndez Méndez
Diari Oficial de la Generalitat Valenciana


Sumari del DOGV 5270, del 31-05-2006 (2006/6134)

Informació pública de l'aprovació de reducció de capital de la cooperativa.
---------------------------------------------------------------------------

### Dades del document

Número de DOGV
:   5270

Data del DOGV
:   31-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6134


Organisme emissor
:   Cooperativa Valenciana de Drogueros y Perfumistas, COOP V.

Tipus de document
:   Anunci

Informació pública de l'aprovació de reducció de capital de la cooperativa. [2006/Q6134]  
En compliment del que assenyala l'article 74 de la Llei Valenciana de Cooperatives, Llei 8/2003, es fa públic que la Junta General ordinària de la cooperativa, feta el passat 25 d'abril de 2006, va aprovar, per unanimitat, la reducció del capital social mínim de la cooperativa, que queda fixat en la quantitat de tres milions d'euros, i en conseqüència es modifica el paràgraf segon de l'article 17, relatiu al capital social que queda redactat de la manera següent:  
«El capital social mínim s'establix en la quantitat de tres milions d'euros (3.000.000), i està totalment subscrit i desemborsat».  
València, 20 de maig de 2006.. El president de la cooperativa: Antonio Morell Fabrich.
Diari Oficial de la Generalitat Valenciana


Sumari del DOGV 5261, del 18-05-2006 (2006/4892)

Notificació a la mercantil Ediobra Levante, SL, de la sentència dictada en les actuacions de juí ordinari número 450/2005.
--------------------------------------------------------------------------------------------------------------------------

### Dades del document

Número de DOGV
:   5261

Data del DOGV
:   18-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4892


Organisme emissor
:   Jutjat de Primera Instància Número 6 de València

Tipus de document
:   Edicte

Notificació a la mercantil Ediobra Levante, SL, de la sentència dictada en les actuacions de juí ordinari número 450/2005. [2006/Q4892]  
Procediment: assumpte civil 450/2005  
Juí: juí ordinari 450/2005  
Part demandant: Saiz Tevar, SL  
Part demandada: Ediobra Levante, SL  
En el juí a què es fa referència s'ha dictat la sentència que té l'encapçalament i la decisió que diuen així:  
«Sentència número 285/2006  
Jutgessa que la dicta: Joaquina Moreno Cuesta  
Lloc: València  
Data: 23 de març de 2006  
Part demandant: Saiz Tevar, SL  
Advocada: Encarna Lerma García  
Procurador: Javier Roldán García   
Part demandada: Ediobra Levante, SL  
Objecte del juí: reclamació de quantitat  
Decisió  
Amb l'estimació de la demanda interposada pel procurador Javier Roldán García, en nom i representació de Saiz Tevar, SL, condemne el demandat Ediobra Levante, SL, a pagar al demandant la suma de 136.670,07 euros, més l'interés legal comptador des de la data de la presentació de la demanda. Impose el pagament de costes a la demandada.  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Civil).  
El recurs es prepararà a través d'un escrit presentat en este jutjat en el termini de cinc dies hàbils, comptadors des del dia següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).  
Esta és la sentència, que pronuncie, mane i firme.  
Atés el desconeixement de l'actual domicili o residència de la part demandada, mitjançant la provisió de data 26 d'abril de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat, la mercantil Ediobra Levante, SL.  
València, 6 d'abril de 2006.. La secretària judicial: Carmen Rodero Monreal.  
Diligència  
València, 6 d'abril de 2006  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.
Diari Oficial de la Generalitat Valenciana


Sumari del DOGV 5186, del 27-01-2006 (2006/819)

Notificació a María José Pérez Esna. Expedient número 247/6078 TIR.
-------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/819


Organisme emissor
:   Conselleria de Territori i Habitatge

Tipus de document
:   Anunci

Notificació a María José Pérez Esna. Expedient número 247/9066 AKP. [2006/Q819]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 247/9880 LCU  
Interessat: María José Pérez Esna  
Últim domicili conegut: c/ Sequial, 7, 3r, 5a, de Sueca (València)  
Assumpte: acord d'iniciació restauració que dicta el director territorial de Territori i Habitatge de València el 4 d'agost de 2005.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46474 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 12 de gener de 2006.. El subsecretari: Ramón Doménech Doménech.
Diari Oficial de la Generalitat Valenciana


Sumari del DOGV 5355, del 27-09-2006 (2006/9210)

Informació pública del procés de liquidació de la cooperativa.
--------------------------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9210


Organisme emissor
:   Kabila Informatica, SCOOP V.

Tipus de document
:   Anunci

Informació pública del procés de liquidació de la cooperativa. [2006/9210]  
L'empresa Kabila Informática Societat Cooperativa Valenciana es troba en procés de liquidació.  
València, 5 de juliol de 2006.. La vicepresidenta: Bárbara Muñoz González.